Două noi focare de Covid-19 în România. Peste 9000 de oameni au intrat în carantină.
Din cauza numărului mare de cazuri de Covid-19, două sate din județtul Galați au fost introduse în carantină. Peste 9000 de persoane locuiesc în cele două localitati, iar sute de oameni au intrat în contact cu cei deja izolați la domiciliu. Măsura a fost impusă de Comitetul Județean pentru Situații de Urgență.
Satele gălăţene Toflea şi Brăhăşeşti, cu o populaţie de aproximativ 9.000 de oameni, au fost introduse în carantină începând de duminică. Asta după ce o anchetă epidemiologică a stabilit că 42 de localnici s-au infectat cu noul virus, iar alţi 284 au intrat în contact cu aceştia. De asemenea, o persoană a murit, informează autorităţile judeţene."În urma anchetei epidemiologice efectuate de DSP Galaţi, în satele Toflea şi Brăhăşeşti, comuna Brăhăşeşti, cu o populatie de aproximativ 9000 de locuitori (ultimul recensământ – 2011) s-au constatat următoarele: 42 de persoane confirmate, o persoană decedată şi 284 persoane autoizolate, contacţi ai persoanelor confirmate", a anunţat biroul de presă al Prefecturii Galaţi.Decizia a fost anunţată în mod oficial la finalul şedinţei de duminică a Comitetului Judeţean pentru Situaţii de Urgenţă. Măsura se va aplica timp de 14 zile."Având în vedere evoluţia situaţiei epidemiologice de pe teritoriul Judeţului Galaţi în contextul asigurării măsurilor de prevenire şi gestionare a situaţiilor de urgenţă determinate de manifestarea noului coronavirus SARS-CoV-2, Instituţia Prefectului Judeţul Galaţi informează că în cadrul şedinţei extraordinare a Comitetului Judeţean pentru Situaţii de Urgenţă, întrunit astăzi, 24.03.2020 au fost dispuse noi măsuri de prevenire şi gestionare a situaţiilor de risc: Începând cu data 24.05.2020 ora 05.00, pe o perioadă de 14 zile se instituie măsura de carantină în satele Toflea şi Brăhăşeşti, comuna Brăhăşeşti, judeţul Galaţi", scrie în anunţul făcut de reprezentanţii Prefecturii Galaţi.Intrările şi ieşirile în cele două sate sunt interzise cu excepţia cazurilor stabilite prin lege. În interiorul comunităţilor se va face dezinfecţie, iar locuitorii vor avea prioritate la testarea pentru depistarea virusului COVID-19.